**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Ügyiratszám: TPH/7459-5/2021.

**93/2021.**

**HATÁROZAT**

* **veszélyhelyzetben átruházott hatáskörben meghozott döntésről** –

 **a Nyíregyházi Tankerületi Központtal kötött vagyonkezelési szerződés módosítása**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Döntök** Tiszavasvári Város Önkormányzata és a Nyíregyházi Tankerületi Központ közötti **vagyonkezelési szerződés** 7. számú mellékletében felsorolt ingatlan vagyon tekintetében történő **módosításról**, miszerint a Szabolcs- Szatmár- Bereg Megyei Pedagógiai Szakszolgálat Tiszavasvári Tagintézménye **2021. április 1. napjától** **a 4440 Tiszavasvári, Hétvezér utca 19. szám alatt a Tiszavasvári Váci Mihály Gimnázium** épületében kerül elhelyezésre.

A vagyonkezelési szerződés módosítását a határozat mellékletét képező tartalommal elfogadom.

**INDOKOLÁS**

65/2021. polgármesteri határozattal kezdeményeztem Tiszavasvári Város Önkormányzata és a Nyíregyházi Tankerületi Központ közötti vagyonkezelési szerződés módosítását az alábbi ok miatt: Tiszavasvári Város Önkormányzata **sikeresen pályázott a Minimanó Óvoda családbarát infrastrukturális fejlesztésére**. Ennek következtében a Vasvári Pál u. 67/a. szám alatti épület teljes körűen felújításra kerül. **A pályázat céljaként kizárólag az óvodai nevelés helyszínéül szolgáló ingatlan fejlesztése került meghatározásra**. Jelenleg az ingatlan helyet ad a fejleszteni kívánt szolgáltatáson túl egyéb szolgáltatásnak is, ez a pedagógiai szakszolgálat. Annak érdekében, hogy az ingatlanon megvalósuló fejlesztés teljes összegben támogatásra kerüljön a pályázati forrásból, szükséges a pedagógiai szakszolgálat más feladatellátási helyen történő elhelyezése.

**Előzetesen egyeztetést folytattam a Tankerületi Központ igazgatójával, aki a Váci Mihály Gimnázium épületében talált megfelelő helyszínt a szakszolgálat részére**.

A Tankerületi Központ fentieknek megfelelve előkészítette a vagyonkezelési szerződés módosítását, melyet jelen határozat mellékletét képező tartalommal elfogadtam.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. április 9.

 **Szőke Zoltán**

 **polgármester**

93/2021. pm. határozat melléklete

**VAGYONKEZELÉSI SZERZŐDÉS**

1. **számú módosítása**

amely létrejött egyrészről a

**Tiszavasvári Város Önkormányzata**
székhelye: 4440 Tiszavasvári, Városháza tér 4.
képviseli: Szőke Zoltán Polgármester
törzsszáma: 732462
adóigazgatási azonosító száma: 15732468-2-15 bankszámlaszáma: 11744144-15404761

KSH statisztikai számjele:15732468-8411-321-15
mint Átadó (a továbbiakban: **Átadó** vagy **Önkormányzat** ), valamint

**Nyíregyházi Tankerületi Központ**
székhelye: 4400 Nyíregyháza, Sóstói út 31/B.

képviseli: Gaszperné Román Margit tankerületi központ igazgató adóigazgatási azonosító száma: 15835334-2-15

előirányzat-felhasználási keretszámla száma: 10044001-00336853-00000000 ÁHT azonosítója: 361695

KSH statisztikai számjele: 15835334-8412-312-15 mint átvevő (a továbbiakban: **Átvevő** vagy **Tankerület**)

(a továbbiakban együtt: **Felek**) között alulírott helyen és napon a következő feltételekkel:

ELŐZMÉNYEK

A nemzeti köznevelésről szóló 2011. évi CXC. törvény (a továbbiakban: Nkt.) 74.§ (1) bekezdése alapján 2013. január 1-jétől „az állam gondoskodik - az óvodai nevelés, a nemzetiséghez tartozók óvodai nevelése, a többi gyermekkel, tanulóval együtt nevelhető, oktatható sajátos nevelési igényű gyermekek óvodai nevelése kivételével - a köznevelési alapfeladatok ellátásáról”. A Kormány a Klebelsberg Intézményfenntartó Központról szóló 202/2012. (VII.27.) Korm. rendelet 3. § (1) bekezdése c) pontjában az állami köznevelési közfeladat ellátásában fenntartóként részt vevő szervként, ennek keretében az állami fenntartású köznevelési intézmények (a továbbiakban: intézmény) fenntartói jogai és kötelezettségei gyakorlására 2013. január 1-jei hatállyal a KIK-et jelölte ki.

Az intézmény(eke)t a KIK működteti.

Az Nkt. 76.§ (5) bekezdés a) pontja, valamint köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (a továbbiakban: Törvény) 8.§ (1) bekezdés b) pontja alapján az Önkormányzat tulajdonában levő, az intézmény(ek) feladatainak ellátását szolgáló ingatlan és ingó vagyon – ideértve a taneszközöket, továbbá az intézmény(ek)ben levő eszközöket, felszereléseket –, a KIK ingyenes vagyonkezelésébe kerül.

A Felek a Törvény 13.§ (2) a) pontja alapján 2012. december 12 -én átadás-átvételi megállapodást kötöttek, amelyben meghatározták a KIK ingyenes vagyonkezelésébe kerülő ingó és ingatlan vagyonelemek körét.

Felek rögzítik, hogy a Klebelsberg Intézményfenntartó Központ és Tiszavasvári Város Önkormányzata között 2013. február 14. napján vagyonkezelési szerződés jött létre.

Az Önkormányzat fenntartásra és működtetésre ingyenesen vagyonkezelésbe adta, a Nyíregyházi Tankerületi Központ vagyonkezelésbe vette a valóságban 4440 Tiszavasvári, Vasvári Pál u. út 67/a. számalatt található ingatlant, melyben a **Szabolcs -Szatmár -Bereg Megyei Pedagógiai Szakszolgálat** **Tiszavasvári Tagintézménye** került elhelyezésre. A Felek a fent megnevezett Vagyonkezelési szerződést 2021. április 1. napjától az alábbiak szerint módosítják:

*„A szerződés tárgya*

*A Felek megállapodnak, hogy a vagyonkezelési szerződés 7. számú mellékletében felsorolt ingatlan vagyon tekintetében a Szabolcs- Szatmár- Bereg Megyei Pedagógiai Szakszolgálat Tiszavasvári Tagintézménye a továbbiakban* ***a 4440 Tiszavasvári, Hétvezér utca 19. szám alatt a Tiszavasvári Váci Mihály Gimnázium*** *épületében kerül elhelyezésre.”*

A Vagyonkezelési szerződés jelen módosítással nem érintett egyéb rendelkezései és mellékletei továbbra is változatlanul hatályba maradnak.

Jelen szerződésmódosításra egyebekben a Ptk. rendelkezései az irányadók.

Szerződő felek jelen szerződést együttesen elolvasták és közös értelmezést követően, mint akaratukkal mindenben megegyezőt cégszerzően aláírták.

Tiszavasvári,2021……………. Nyíregyháza, 2021………………..

 ………………………………………. ……………………………………

**Tiszavasvári Város Önkormányzata Nyíregyházi Tankerületi Központ**

 **képviseli képviseli**

 **Szőke Zoltán Gaszperné Román Margit**

 **polgármester tankerületi igazgató**

 Jogilag ellenjegyzem: Jogilag ellenjegyzem: